See et WiFi ühendus seadmetel olemas on, ei ole tänapäeval enam suureks uudiseks. Kuid see tõsiasi et läbi wireless-võrgu on võimalik samas võrgus asuvas teises seadmes asuvatele failidele ligi pääseda, tuli omajagu uudisena. Nimelt toetab see nii SMB kui UPnP protokolle. Esimese puhul saab lihtsalt võrgus välja jagatud kaustade sisu vaadata ning faile  taasesitada, teise puhul näiteks Windows Media Playeris jagatud failidele ligi pääseda. Kiire test näitas et üle wireless võrgu võrgukettalt H264 formaadis olevat filmi suutis ilma takistusteta ette mängida. Samas on olemas ka bluetooth ühendus. Üle selle saab kas arvutist või telefonist faile pihuarvutisse laadida või isegi internetiühendust jagada (tethering).